ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
27 พ.ค. 2559

สรุปภาวะตลาดภาคเช้า : พลังงาน+ปิโตรฯ หนุน SET – SET ช่วงแรกทรงตัวบริเวณ 1400 จุด เนื่องด้วยไม่มีปัจจัยหนุนตลาด โดย Sentiment ตลาดต่างประเทศทรงตัว รอมุมมองประธานเฟดคืนนี้ เช่นเดียวกับน้ำมันดิบทรงตัวบริเวณ 49 เหรียญ หลังโดนแรงขายทำกำไรมาจากบริเวณ 50 เหรียญ
ส่วนผลประมูล 4G ADVANC ได้ไปที่มูลค่า 7.6 หมื่นลบ. ซึ่งตลาดรู้กันอยู่แล้ว อย่างไรก็ตามอยู่ๆมีแรงซื้อเด่นเข้ามาใน PTTEP และ IVL หนุน SET ขึ้นได้ต่อมาเคลื่อนไหวใกล้บริเวณ 1410 จุด และปิดตลาดภาคเช้าที่ 1408.87 จุด +7.23 จุด หรือ +0.5% ด้วยมูลค่าซื้อขายที่ระดับ 1.9 หมื่นลบ. กลุ่มหลักพลังงานหนุนตลาดผ่าน PTTEP ปิดบวก +1.0% ขณะที่ ICT ปิดบวก +0.5% และแบงก์ทรงตัว ด้านตลาดภูมิภาคเคลื่อนไหวบวกลบคละเคล้า แต่ไม่มากนัก
กลยุทธ์ที่แนะนำ : ช่วงบ่าย: แม้ได้เห็นระดับ 1410 จุด หรือเหนือกว่าเล็กน้อย อย่างไรก็ตาม คาดยังยืนไม่อยู่ และให้ระวังแรงขายทำกำไร เนื่องจากภาวะตลาดหุ้นหลักทั่วโลก รวมถึงน้ำมันดิบ รอประเด็นสำคัญในคืนนี้ ทั้งตัวเลข GDP ใน 1Q16 ของสหรัฐ และมุมมองประธานเฟด ซึ่งจะเกี่ยวข้องกับแนวโน้มดอกเบี้ยของสหรัฐ ทำให้ SET คาดจะมีแรงขายออกมาก่อน เพื่อรอประเด็นดังกล่าวเช่นกัน และเป็นปัจจัยกำหนดทิศทาง SET ในสัปดาห์หน้า ทั้งนี้ หุ้นแนะนำตามสัญญาณเทคนิค ได้แก่ BCH (รับ 11.40 ต้าน 13.00 cut 11.00)
 